Niemeyera whitei

Ti Niemeyera whitei ammo iti Ingles a kas ti rusty plum wenno plum boxwood ket ti karkarna a kayo iti akindaya nga Australia. Daytoy ket mabirukan kadagiti di nasayaat a daga kadagitilugar iti baba ti 600 a metro iti ngato ti pantar ti baybay. Mabirukan iti gully, napudot a temperado wenno dagiti igid ti katuduan a bakir. Manipud iti Karayan Macleay, New South Wales aginggana iti Waig Tallebudgera iti abagatan a kindaya a Queensland.

 Deskripsion 
Ti maysa a bassit wenno kalalainganna iti kadakkel a kayo nga addaan kadagiti maris lati a bulong no makita iti baba. Aginggana iti 20 a metro iti katayag ken ti puon iti diametro iti 50 cm.Saan a regular ti puon ken napluta, saan a silindriko. Krama maris-dapo ti ukis ti kayo nga addaan iti kalidad a kas iti cork, saan a nalamuyot ti ukis ti kayo, nga addan iti nagtimbukel a maukisan nga ukis ti kayo, a mangpatud kadagiti bakkuor ken dagit bassit nga abut. Napuskol dagiti bassit a sanga ken naabbongan kadagiti maris-lati a dutdot. No maperdi, addaan daytoy iti puraw a nagatas a tutot.

Dagiti bulong ket 5 aginggana iti 15 cm iti kaatiddog, 2 aginggana iti 5 cm witi kaakaba, agsinnublat kadagit iungnkay nga addaan kadagiti nalamuyot nga igid. Nalamuyot ken berde iti ngato, napuspusasaw iti baba nga agraman kadagiti maris-lati a dutdot. Prominente a makita dagiti urat iti baba ti bulong, saan unay a makita iti ngato. 12 aginggana kadagiti 15 a lateral nga urat, iti agarup a 45 aginggan aiti 60 a grado, naiyanggulo manipud iti tengnga a paragpag.

 Sabsabong, bunga ken panagtubo
Dagiti krema berde dagiti sabong ket mabukel kadagiti rimpuok manipud iti Septiembre aginggana iti OKtubre. Dagiti parte ti sabong ket maris-lati kayumanggi pay. Ti bunga ket maysa a berry, 2 aginggana iti 7 cm iti diametro. Umuna a berde, kalpasanna agbalin a purpura ken nangisit. Iti uneg ket maysa a nagtimbukel a bukel (manmano a 2 a bukel), 2 aginggan aiti 3 cm iti diametro ken derosas a makan a lasag. Iti maysa a bangir ti bukel ket ti nasileng a sukog mata a piglat, 1 aginggana iti 2.5 cm iti kaatiddog. Ti bukel ket kaaduan a naabbongan iti napusasaw marakayumanggi iti baba malaksid ti piglat nga agmaris iti nasileng a kalalainganna a kayumanggi. Maluom dagiti bunga manipud iti Septiembre aginggana iti Nobiembre. Agpaut iti innem a bulan iti panagtubo. Nasaysayaat ti resulta no iyuper ken ukisan ti bukel ken kadawyanda amin nga agtubo.

 Dagiti nagibasaran 

 Floyd, A.G., Rainforest Trees of Mainland South-eastern Australia, Inkata Press 2008,  page 406


whitei
Kategoria:Flora ti New South Wales
Kategoria:Flora ti Queensland
Kategoria:Kaykayo ti Australia